title: Manis Manesin
text: Sedek anggar kasih Tambir, katuju odalan di pura. Truna-trunané makejang magarapan, ada masang pajeng umbul-umbul, tumbak miwah masang ider-ider di pura. Ané luh-luh nanding canang, ada ané majajahitan busung makejang lega magogonjakan. I Tamped pragat jangkak-jongkok tuara bisa ngudiang. Limanné giging magaé, ento jemaka usak, ené jemaka uug.